**ΚΕΦΑΛΑΙΟ ΠΡΩΤΟ**

 **ΟΙ ΠΡΩΤΟΙ ΑΙΩΝΕΣ ΤΟΥ ΒΥΖΑΝΤΙΟΥ (330-717)**

**II. ΕΞΩΤΕΡΙΚΑ ΠΡΟΒΛΗΜΑΤΑ ΚΑΙ ΑΝΑΔΙΟΡΓΑΝΩΣΗ ΤΟΥ ΚΡΑΤΟΥΣ**

**1. Ο ΙΟΥΣΤΙΝΙΑΝΟΣ ΚΑΙ ΤΟ ΕΡΓΟ ΤΟΥ**

**1. Ποια ήταν η πολιτική γραμμή του Ιουστινιανού;**

Ο Ιουστινιανός Α΄ με τους νόμους που επέβαλε ήθελε για όλη την Αυτοκρατορία

**Ένα Κράτος - Μία Εκκλησία - Μία Νομοθεσία**

Με αυτό τον τρόπο πίστευε ότι θα γινόταν πραγματικότητα το όραμά του να ενώσει την Ανατολή και τη Δύση και να επαναφέρει τη Ρωμαϊκή Αυτοκρατορία

**2. Τι γνωρίζετε για τους Δήμους και τη στάση του Νίκα ;**

Οι "Δήμοι" την εποχή του Ιουστινιανού Α΄ ήταν Ομάδες του Ιπποδρόμου που είχαν εξελιχθεί σε ισχυρά αθλητικά σωματεία , που είχαν πολιτική δύναμη.

 Τις ομάδες αυτές τις ονόμαζαν τότε "Φατρίες". Ισχυρότερες από τις Φατρίες του Ιπποδρόμου ήταν οι Πράσινοι και οι Βένετοι.
Το 532 οι δύο μεγάλες Φατρίες (οι Πράσινοι και οι Βένετοι) ενώθηκαν με το λαό της Κωνσταντινούπολης και επαναστάτησαν

Η επανάσταση αυτή των Δήμων είναι γνωστή ως **"ΣΤΑΣΗ ΤΟΥ ΝΙΚΑ"**.
Ο Ιουστινιανός με τη βοήθεια της συζύγου του, Θεοδώρας, κατέστειλε (νίκησε) τη Στάση και ενίσχυσε την αυτοκρατορική εξουσία.

**3. Ποιοι ήταν οι νόμοι που εκδόθηκαν επί Ιουστινιανού**

Το διαρκέστερο έργο του αυτοκράτορα υπήρξε η **κωδικοποίηση του Ρωμαϊκού Δικαίου**.

Επειδή το πλήθος και οι αντιφάσεις των νόμων δυσκόλευαν την ομαλή απονομή της δικαιοσύνης, συνέστησε επιτροπή ειδικών για την αναθεώρηση του ισχύοντος Δικαίου.

**Εκδόθηκαν οι εξής συλλογές νόμων:

1. Ιουστινιάνειος Κώδικας** (Περιείχε όλους τους αυτοκρατορικούς νόμους

 που εκδόθηκαν πριν τον Ιουστινιανό).
**2. Πανδέκτης**(Περιείχε Γνώμες Ρωμαίων Νομικών)
**3. Εισηγήσεις** (Βοήθημα για τους φοιτητές της Νομικής)
**4. Νεαρές  [= Νέοι Νόμοι]**(Όλοι οι νόμοι που εκδόθηκαν μετά το 534 μ.Χ.)

**Οι "Νεαρές" γράφονταν στα Ελληνικά επειδή οι πολίτες ιδίως στις Ανατολικές Επαρχίες δεν γνώριζαν Λατινικά.**

**4. Για ποιο λόγο ο Ιουστινιανός αναθεώρησε και κωδικοποίησε το ισχύον Ρωμαϊκό Δίκαιο; Ποια η σημασία του νομοθετικού του πλαισίου;**

Το ισχύον Ρωμαϊκό Δίκαιο χαρακτηριζόταν από :

α) ασάφεια (δεν ήταν ξεκάθαροι)

β) πληθώρα (ήταν πάρα πολλοί)

γ) αντιφάσεις των νόμων (άλλα έλεγε ο ένας νόμος και άλλα ο άλλος για το ίδιο αδίκημα)

Ο Ιουστινιανός πίστευε ότι γι αυτούς τους λόγους έπρεπε να προχωρήσει στην αναθεώρηση των νόμων και την κωδικοποίηση τους.

Η σημασία του νομοθετικού πλαισίου είναι μεγάλη γιατί το νομικό σύστημα της Ευρώπης στηρίζεται στον Ιουστινιάνειο κώδικα.

**5. Τι γνωρίζετε για το Ναό της Αγίας Σοφίας που έκτισε ο Ιουστινιανός Α΄;**

  - Το λαμπρότερο κτίσμα της Βυζαντινής τέχνης (ΚΑΛΛΟΣ ΚΑΙ ΜΕΓΕΘΟΣ)

 - **Βασιλική μετά τρούλου** (συνδυασμός βασιλικής και περίκεντρου κτιρίου)

 - Αρχιτέκτονες: **ο Ανθέμιος και ο Ισίδωρος**

 - Η κατασκευή διαρκεί πέντε χρόνια (532-537)